News Update: ECB เตือนฟองสบู่ ‘อสังหาฯ-การเงิน’ ยุโรป เสี่ยงปรับฐานระยะกลาง มองเงินเฟ้อเรื่องชั่วคราว เริ่มชะลอ ธ.ค. นี้ - FINNOMENA
ธนาคารกลางยุโรป (ECB) เตือนให้ระวังภาวะฟองสบู่จากมูลค่าที่สูงเกินไปในหลายสินทรัพย์ ท่ามกลางการฟื้นตัวจากการแพร่ระบาดในยุโรป อัตราดอกเบี้ยในระดับต่ำมาก และมาตรการกระตุ้นเศรษฐกิจขนาดใหญ่
18 พ.ย. 2564

ธนาคารกลางยุโรป (ECB) เตือนให้ระวังภาวะฟองสบู่จากมูลค่าที่สูงเกินไปในหลายสินทรัพย์ ท่ามกลางการฟื้นตัวจากการแพร่ระบาดในยุโรป อัตราดอกเบี้ยในระดับต่ำมาก และมาตรการกระตุ้นเศรษฐกิจขนาดใหญ่
เมื่อวานนี้ (17 พ.ย.) ในรายงานรอบครึ่งปี ECB กล่าวว่า มีความเสี่ยงที่จะเกิดภาวะฟองสบู่ในภาคอสังหาฯ และตลาดการเงิน ขณะที่ ความเสี่ยงของผู้ให้บริการที่ไม่ใช่สถาบันการเงิน รวมถึงหนี้ภาครัฐและภาคเอกชน กำลังก่อตัวขึ้นเรื่อยๆ
สำหรับภาคอสังหาฯ ECB มองเห็น ความเสี่ยงที่ที่ราคาจะปรับฐานในระยะกลาง จากราคาบ้านที่สูงเกินไป โดยเฉพาะการจำนองอสังหาฯ ที่มีอัตราดอกเบี้ยแบบผันแปร หรือมีระยะเวลาจำนองที่สั้นกว่า อาจต้องเผชิญกับอัตราดอกเบี้ยที่เพิ่มขึ้นอย่างไม่คาดคิด ซึ่งส่งผลต่อความสามารถในการชำระหนี้
สำหรับตลาดการเงิน Luis de Guindos รองประธาน ECB กล่าวว่า การปรับตัวขึ้นอย่างโดดเด่นของหุ้นและสินทรัพย์เสี่ยง จะส่งผลให้สินทรัพย์เหล่านี้มีความเสี่ยงต่อการปรับฐานมากขึ้น
ECB ประกาศเมื่อเดือน ก.ย. ว่า จะลดการซื้อพันธบัตรลง ซึ่งเป็นจุดเริ่มต้นในการทยอยลดมาตรการกระตุ้นเศรษฐกิจ หลังอัตราเงินเฟ้อยูโรโซนพุ่งสู่ระดับ 3.4% ในเดือน ก.ย. และ 4.1% ในเดือน ต.ค. แตะระดับสูงสุดในรอบ 13 ปี เนื่องจากสกุลเงินยูโร ได้รับผลกระทบจากต้นทุนพลังงานที่สูงขึ้น
Luis de Guindos ให้สัมภาษณ์กับ CNBC ว่า ความเสี่ยงระยะสั้นกำลังลดลงอย่างชัดเจน แต่ยังมีความเสี่ยงที่เพิ่มขึ้นในระยะกลาง โดยมองว่าอัตราเงินเฟ้อในภูมิภาคเป็นเพียงเรื่องชั่วคราว ซึ่งจะถึงจุดสูงสุดในเดือน พ.ย. และเริ่มชะลอตัวลงในเดือน ธ.ค.
อ้างอิง: https://www.cnbc.com/2021/11/17/european-central-bank-warns-of-bubbles-in-property-and-financial-markets-.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ECB
News Update
ธนาคารกลางยุโรป
ฟองสบู่
ยุโรป
เงินเฟ้อ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA